cyanic-selkie/wikianc huggingface dataset:
Tor Arneberg
Arneberg vant en olympisk sølvmedalje i seiling under OL 1952 i Helsingfors. Han var med på den norske båten «Elisabeth X» som kom på andreplass i 6-metersklassen bak den amerikanske båten «Llanoria». Seilingene ble avviklet i perioden 20. til 23. juli 1952. Mannskapet på «Elisabeth X» besto av Finn Ferner, Erik Heiberg, Tor Arneberg, Johan Ferner og Carl Mortensen.
Jon Schau
Jon Arve Schau (født 9. februar 1966) er en norsk stand up-komiker. Han debuterte i skolerevyen på Grefsen videregående skole i 1985. I 1992 spilte han i kabareten Yst en pult, føn en fisk sammen med Jon Øigarden. Deretter spilte han ulike enmannsshow rundt i landet, før han startet SUCK (Stand Up Comedy Club i Norge) i 1993. Forestillingen Fisk eller Mann gikk for fulle hus 121 kvelder i 1995. «143 latterkuler på femti minutter» skrev Bergensavisen.
Schau har også vært skuespiller og manusforfatter i humorseriene Lyckliga gatan på TV 2 og Sushi på TVNorge. I 2009 startet han produksjonsselskapet Hippiemedia og utga Jons bok inspirert av sin nær døden-opplevelse i 2004, da han lå fem uker i koma som følge av en betennelse i bukspyttkjertelen.
Mari (oldtidsby)
Mari var en viktig oldtidsby i Mesopotamia som lå ved Eufrat. Stedet der byen lå kalles i dag Tel el Hariri og ligger i det sydøstlige Syria. I mellomkrigstiden ble det foretatt en mengde arkeologiske utgravninger der som har vært en viktig kilde til kunnskap om oldtiden.
Arkeologiske utgravninger har vist at Mari var en fremtredende by organisasjonsmessig sett. Mari hadde et kjempestort, prektig palass. Palasset var på nesten 3 ha og var et av oldtidens største. Det inneholdt mange rom og et stort badeanlegg. Flere av rommene hadde store veggmalerier. Byen hadde også et stort tempel som var helliget Ishtar. Et bemerkelsesverdig funn er en rekke kakeformer, som dermed gir et bilde av oldtidens kokekunst. Dessuten har man funnet over 15 000 leirtavler. Flere av tekstene inneholder befalinger om byggingen av kanaler, sluser, demninger og andre vanningsanlegg, samt korrespondanse om import, eksport og utenriksanliggender. De inneholder også viktige historiske opplysninger. Noen av dokumentene er brev adressert til Shamshi-Adad I av Assyria og hans to sønner.
Mari lå der flere handelsveier møtte hverandre. Det gjorde byen til et sentralt punkt for sivilisasjonen. Byen var en tid senter for et mektig rike. Men til slutt ble byen erobret og ødelagt i babylonerkongen Hammurabis regjeringstid.
Se også
Iddin-ilum-statuetten
Kløft
En kløft er et innsnitt eller hakk – noe som skiller og skaper en avstand. Kløft, som naturformasjon, kalles også skar, renne, gjel, slukt eller juv. Kløft kan òg brukes i en abstrakt betydning, som i «kløften mellom fattige og rike».
Elvekløft er en veldig liten canyon, lignende som elvegjel.
Se også
Kløft
Fylkesvei 511 (Sogn og Fjordane)
Fylkesvei 511 i Sogn og Fjordane gikk mellom Hove bru og Øydebust i Naustdal. Veiens lengde var 4,5 km.
2019 ble veien erstattet av fylkesvei 5692 og fylkesvei 5693.
Mongolia under Sommer-OL 1980
Mongolia under Sommer-OL 1980. Førtitre sportsutøvere, trettini menn og fire kvinner fra Mongolia deltok i åtte sporter under Sommer-OL 1980 i Moskva. Det var femte gangen som Mongolia deltok i et sommer-OL. De kom på 27.-plass med to sølv- og to bronsemedaljer.
Vallès Occidental
Vallès Occidental er et comarca i provinsen Barcelona den spanske autonome regionen Catalonia. Vallès Occidental har 715 181 innbyggere (2002) og et areal på 585,2 km². Comarcaet har to hovedsteder: Sabadell og Terrassa.
Beihai
Administrasjon
Byprefekturet Guigang har jurisdiksjon over 3 distrikter (区 qū) og ett fylke (县 xiàn).
Historie
Etter den sino-britiske Chefookonvensjonen ble undertegnet i 1876 etablerte åtte vestlige stater (Storbritannia, USA, Tyskland, Østerrike-Ungarn, Frankrike, Italia, Portugal og Belgia) seg i byen med konsulater, hospitaler, kirker, skoler og tollhus. Det står (2008) fremdeles femten av disse vestlige bygninger i Beihai.
Kinesiske myndigheter definerte byen som sted for internasjonal turisme (旅遊對外開放城市) i 1982.
Samferdsel
Kinas riksvei 209 ender opp i Beihai. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender i Beihai.
Utsyn
Utsyn er et norsk dokumentarprogram som gikk på NRK1 fra 2003 til 2007. Programmet bestod av utenlandske dokumentarer som dekket et bredt spekter av internasjonale og nasjonale konflikter. Programmet gikk på sent på tirsdagskvelder.
Utsyn var også navnet på et aktualitetsprogram som gikk på NRK Fjernsyn i 1970- og 1980-årene.
Javier Sotomayor
Javier Sotomayor (født 13. oktober 1967) er en kubansk, tidligere friidrettsutøver med høydehopp som spesialitet.
Sotomayor tok gullmedalje i høydehopp under OL 1992 i Barcelona, to VM-gull (1993, Stuttgart og 1997, Athen) og fire innendørs VM-titler. Dessuten tok han sølvmedaljen i høyde under OL 2000. I siste delen av 1980-tallet og gjennom hele 1990-tallet var han den klart dominerende høydehopperen på herresiden og anses av mange som den beste mannlige hopperen gjennom tidene. Verdensrekorden han satte 27. juli 1993 på 2,45 meter, er fremdeles gjeldende (September 2019).
Doping
Mot slutten av hans karriere testet han to ganger positiv for forbudte substanser. Under de panamerikanske lekene i 1999 testet han positiv for kokain. En to-årig utestenging ble anket av det kubanske idrettsforbundet og i en omstridt avgjørelse kortet IAAF sperren til et år slik at han fikk delta i Sommer-OL 2000.
I juni 2001 testet han igjen positiv, denne ganger for det anabole steroidet nandrolon. Dette ville ha ført til livstidsutestengelse og før han ble dømt annonserte han i september 2001 at han trakk seg tilbake fra idretten.
Metroid (videospill)
Metroid er det første spillet i Metroid-serien. Det ble utgitt til NES 15. januar 1988 i Europa, 6. august 1986 i Japan og i august i 1987 i Nord-Amerika.
Metroid er plassert som det 69. beste spillet i verden ifølge Electronic Gaming Monthly.
Vallès Oriental
Vallès Oriental er et comarca i provinsen Barcelona den spanske autonome regionen Catalonia. Vallès Oriental har 321 431 innbyggere (2001) og et areal på 851,9 km². Hovedstaden er Granollers.
Brun ospetannspinner
Brun ospetannspinner (Gluphisia crenata) er en sommerfugl som tilhører familien tannspinnere (Notodontidae). Denne lille, grå arten utmerker seg særlig ved hannens uvanlig utviklede sugesnabel. I Norge forekommer den på Sørlandet, men er ganske sjelden.
Utseende
En nokså liten (vingespenn 28 – 33 mm), kraftig bygd, grålig spinner. Hodet er middels stort. Sugesnabelen hos hannen er spesielt utviklet: den er ganske kort, og de to, vanligvis tett sammenføyde elementene som danner sugesnabelen spriker, slik at den er åpen i midten og totalt sett er nærmest skjeformet. Antennene er litt kortere ennhalve forvingens lengde, fjærformede hos hannen og kamformede hos hunnen. Brystet er tett kledt med lange, litt bølgete hår, varierende i farge fra lyst til ganske mørkt gråbrun. Bakkroppen er kort og tykk, kledt med nokså korte, oppstående, brunlige hår. Forvingen er gråbrun, avrundet trekantet, med to tofargede tverrbånd. Disse er mørke inn mot midten og lyse på den siden som vender mot roten eller vingespissen. Området mellom de to tverrbåndene er ofte litt ulikt farget fra resten av vingen. Lyse eksemplarer har ofte et tredje tverrbånd nær vingespissen. Denne arten har ikke noen "tann" ved forvingens bakkant. Bakvingen er gråaktig med et diffust, lyst tverrbånd. Området utenfor dette tverrbåndet er ofte mørkere enn det innenfor. Larven er naken, uten noen kroppsutvekster, lyst grønn. Langs ryggen har den to grønngule striper, mellom disse flere par med rosa flekker.
Levevis
Arten lever i løv- og blandingsskoger med innslag av osp (Populus tremula), som er larvenes næringsplante. Arten flyr om natten i juni – august. Hos en nærtstående, nordamerikansk art er det vist at hannen bruker sin spesielle sugesnabel til å suge opp enorme mengder vann, som inneholder natriumioner som den trenger, da det finnes lite av disse i larvens næringsplante. Vannet går inn gjennom den korte sugesnabelen, passerer gjennom hannens uvanlig omfangsrike tarm (tarmoverflaten er beregnet å være 19 ganger så stor som hos hunnen) og støtes ut gjennom bakenden som stråler som kan rekke opptil 40 cm bak den. Vannmengden den kan drikke tilsvarer over tre liter i sekundet for et menneske. Det er ikke kjent hvorfor bare hannen, og ikke hunnen, har det ekstra-behovet for natrium. Etter paringen legger hunnen 100 – 175 egg, enkeltvis eller i små klynger, på undersiden av ospebladene. Larvene lever enkeltvis mellom sammenspundne blader i skuddspissene på ospen, sannsynligvis helst oppe i trekronene. De er fullvoksne på ettersommeren eller tidlig på høsten, og kryper da ned på bakken, der de spinner seg inn i en kokong og forvandler seg til en puppe. Denne overvintrer, ofte to ganger og noen ganger opptil fire ganger, før den klekkes.
Utbredelse
Brun ospetannspinner finnes i Mellom-Europa, videre østover gjennom Russland til Stillehavet i Øst-Sibir, Kina og Japan. Den mangler i middelhavsområdet og er bare funnet noen få ganger i Storbritannia. I Norge finnes den langs kysten vestover til Vest-Agder, men den er ikke vanlig.
Merethe Mikkelsen
Merethe Mikkelsen (født 1964 i Tromsø) er en norsk jazzmusiker.
Allerede som sjuåring stod hun på scenen i hjembyen Tromsø. Som fjortenåring opptrådte hun i NRKs direktesendte underholdningsserie Sjumilsstøvler i sommer-Norge, der Arne Bendiksen og Elisabeth Grannemann var programledere. Programmet som Mikkelsen medvirket i ble sendt fra Tromsø kai 7. juli 1979. Etter å ha fullført videregående skole slo hun seg ned i Bergen. Der ble hun leder for et band med Sigurd Ulveseth på bass, på piano og Frank Jakobsen på trommer; senere overtok Stein Inge Brækhus plassen bak trommesettet og  inntok pianokrakken. I 1999 ga Merethe Mikkelsen Band ut sin debutplate på hennes eget selskap ForceMajeure Records. Medvirkende på denne platen foruten Mikkelsen var Ulveseth, Lilletvedt, Tom Olstad (trommer), Toots Thielemans (munnspill), Finn Hauge (munnspill), Tore Faye (klarinett) og (trommer).
Tilbake i Tromsø i 1999 etablerte hun nye grupper sammen med ektemannen Stig Roar Mathisen, som er gitarist. I 2006 bodde ekteparet i Los Angeles der de traff Quincy Jones i en opptreden for Association for Computing Machinery (ACM).
Fylkesvei 5694
Fylkesvei 5694 går mellom Byrkjeflot og Nyheim i Sunnfjord.
Før Naustdalstunnelen ble tatt i bruk 1995 var strekningen mellom Åmotsstølane og Nyheim del av riksvei 5.
Frem til 2019 hadde veien betegnelsen fylkesvei 513 (Sogn og Fjordane).
Oesterdemningen
Oesterdemningen (ned.: Oesterdam, oester er nederlandsk for østers) er en 11 kilometer lang sekundær demning i Deltaprosjektet (ned.: Deltaplan) som ligger mellom øyene Tholen og Zuid-Beveland i den nederlandske provinsen Zeeland. Demningen forbinder fylkesveiene N286 og N289 med hverandre. Da Oesterdemningen ble åpnet av dronningens kommissær i Zeeland 6. november 1989, var den lengste demningen i Deltaprosjektet ferdig etter en byggetid på 10 år.
Demningen selv består av de følgende delene:
Regjeringens avgjørelse om å la Oosterscheldekeringen være delvis åpen førte til at flere demninger måtte bygges lengre øst om man skulle være relativt sikre på at områdene ikke skulle oversvømmes igjen. Takket være disse demningene kunne også et løfte Nederland hadde gitt Belgia i 1968 bli holdt, en «vannvei» uavhengig av tidevannets vekslinger skulle bygges mellom Rotterdam og Antwerpen. Denne skulle være uavhengig av tidevannets vekslinger. Belgia hadde holdt sin del av avtalen da de bygget Schelde-Rijnkanalen og nå hadde Nederland gjort sitt.
Sammen med Philipsdemningen, Markiezaatskade, Bathse spuisluis og Bathse spuikanaal faller denne demningen under det som kalles kompartimenteringsarbeidene. Disse ble anlagt for å forhindre at sand- og leirebanker (ned.: schorren og slikken) skulle komme til å lide når tidevannet ikke lengre hadde fritt spill i Oosterscheldes delta. Oesterdemningen er viktig for ferskvannshusholdningen i Zeeland og Noord-Brabant, den skiller saltvann og ferskvann. Sammen med Philipsdemningen sørger Oesterdemningen for at Oosterschelde deles opp slik at tidevannets bevegelser kommer mer overens med situasjonen før Nordsjøen ble stengt ute fra elvedeltaet. Man anser også at demningene reddet østersdyrkingen i Yerseke, da østersdyrkerne er avhengige av tidevannet for deres avlinger. Det siste, men ikke minst viktige var at demningene beskytter områdene innenfor mot høyvann og springflo.
En kunstig innsjø på 1000 hektar, Zoommeer, ble til da demningen ble stengt. Den er en del av Rijn-Scheldekanalen. Man håpet på denne måten å få vannivået i Oosterschelde til å bli 2,7 meter høyere.
Konstruksjon
10. april 1979 ble arbeidet på demningen satt ut på anbud, det første som ble gjort etter denne fasen var å anlegge en arbeidsøy syd for øyen Tholen, der Bergse Diepsluis skulle bygges. Etter at øyen var ferdig, 1. juli 1980, begynte man å bygge den sydligste delen av demningen. Den er 3,25 kilometer lang og ligger ved Zuid-Beveland, vest for Kreekrakslusene. I juni 1984 begynte man å bygge de to nordlige delene over sandbanken Speelmansplaten. De strekker seg fra arbeidsøyen mot sør og er totalt 5,4 kilometer lange (4,15 og 1,25 kilometer). Dette arbeidet ble avsluttet i mai 1986.
Det som nå måtte gjøres var å stenge de to åpningene som vannet fremdeles strømmet gjennom, Marollegat og Tholense Gat. Marollegat var omtrent 1 kilometer langt, og ble stengt 6. juni 1985. Deretter fulgte Tholense Gat mellom øyen Tholen og Bergse diepsluis. Metoden som ble brukt var å fylle det med sand, noe som ble billigere enn å fylle det med sten slik som man blant annet gjorde da Brouwersdemningen ble bygget. Etterhvert som åpningen ble mindre, ble strømmen sterkere. Til slutt var det bare 100 meter igjen, men med en meget sterk strøm kunne dette bli en kostbar del av demningen. Det ble bestemt at man skulle vente med å stenge det siste stykket inntil Oosterscheldekeringen var ferdig. Da kunne man redusere innflytelsen tidevannet hadde på Oosterschelde og dermed vannstrømmen gjennom Tholense Gat. Slik kom tidevannet til å spille en mindre dominerende rolle under byggingen. 23. oktober 1986 ble denne åpningen stengt.
Fra 15. september 1988 var demningen åpen for veitrafikk, mens den offisielle åpningen ble foretatt 6. november 1988 av dronningens kommissær i Zeeland, dr. C. Boertien.
Bergse Diepsluis
Mens arbeidet med å stenge de to siste åpningene pågikk ble Bergse Diepsluis bygget, den er beregnet på fiskebåter og lystfartøy. 1. oktober 1986 ble den åpnet for trafikk.
Når slusen er i bruk, er det alltid mulig at saltvann sluses til ferskvann og omvendt. Dette var ikke ønskelig, vannet i Zoommeer måtte ikke bli (for) salt. I første omgang ble ikke et system for å skille salt- og ferskvann anlagt, det ble fjernet fra prosjektet av økonomiske årsaker. Senere forandret man mening, og 26. september 1994 ble systemet tatt i bruk.
Slusene var meget komplekse å bygge, de ble utstyrt med et pumpe- og rørsystem som sørget for at utvekslingen av salt- og ferskvann mellom Oosterschelde og Zoommeer ble minimal. For å få til dette gjorde man bruk av prinsippet at ferskvann er lettere enn saltvann (1,00 kg/dm³ mot 1,03 kg/dm³) og dermed vil saltvannet synke. Om et skip som befinner seg i den stengte slusen skal fra Zoommeer til Oosterschelde, pumpes laget med ferskvann bort mens saltvann pumpes inn fra undersiden av slusen. Når vannivået i slusen er like høyt som vannet i Oosterschelde åpnes slusedørene slik at skipet kan seile videre. Det er ikke til å unngå at noe ferskvann blir sluset inn i Oosterschelde hver dag, men dette har ingen betydning for biotopene der.
Luís Aponte Martínez
Episkopalgenealogi
Hans episkopalgenealogi er:
Ørnafjellet (Bergen)
Ørnafjellet er et fjell i Bergen kommune i Hordaland. Det har en høyde på 329 meter over havet. Toppen ligger nordøst for Skjenafjellet rett opp fra Gravdal og mellom Liavatnet og Skåleviksvatnet, rundt fem kilometer vest for Bergen sentrum.
Ørnafjellet ligger nord for Lyderhorn, og er et flott utsiktspunkt og er en av flere populære ruter for turgåere til Lyderhorn. Vest for Ørnafjellet ligger to vann som heter Skåleviksvatnet og Søre Skåleviksvatnet. På nordsiden av Ørnafjellet ligger Kvarven fort. Opp til Ørnafjellet og Lyderhorn er det mange turstier fra ulike retninger.
Kant (andre betydninger)
Ordet kant kan vise til følgende:
Pausanias
Pausanias kan vise til
Nepal under Sommer-OL 1980
Nepal under Sommer-OL 1980. Tretten sportsutøvere fra Nepal deltok i friidrett og boksing under Sommer-OL 1980 i Moskva. Det var fjerde gangen som Nepal deltok i et OL, de vant ikke noen medaljer.
Botnegaten (Tønsberg)
Botnegaten (1-19, 2-24) er en 400 meter lang gate i Tønsberg.
Eidsvatnet naturreservat
Eidsvatnet naturreservat ligger i Bindal kommune i Nordland. Naturreservatet omfatter nedbørfeltet rundt Eidsvatnet, og har et areal på 19 111 dekar. Området er fredet for å bevare og sikre et område med boreal regnskog.
Botnegaten (Tønsberg)
Gaten har fått navn etter den tidligere Botne kommune.
Carolina Reaper
Carolina Reaper er en kultivar av planten Capsicum chinense. Planten Capsicum chinense er mest kjent under navnet havannapeppar eller habanero, og regnes som verdens sterkeste naturlige frukt med chilipepper. Frukten er rød med knudret overflate og en ljå-lignende hale. Den ble først dyrket fram av Ed Currie, som eier chilipepperfirmaet PuckerButt. I et intervju med Wired beskriver Ed Currie Carolina Reaper som: «En vakker frukt med en ondskapsfull pakke på innsiden.
I 2012 fikk Carolina Reaper den offisielle tittelen som «verdens sterkeste chili». Den kom i Guinness World Records fra 2013.
Carolina Reaper ligger i snitt på 1,569,300 scovillegrader, men har blitt målt til over 2,200,000 grader på scovilleskalaen. . Den slo den tidligere rekorden, som ble holdt av Trinidad Scorpion Butch T med 1,463,700 scovillegrader.
Den danske musikeren, entertaineren og filantropen Claus Pilgaard, kjent som Chili Klaus for Kari og Ola Nordmann, har utviklet en serie chiliprodukter. Deriblant finner man produktet «Chili Klaus, Carolina Reaper Powder», i produktbeskrivelsen beskriver Chili Klaus - og gjengen - Carolina Reaper slik: «Den har en forførende sødme som fort erstattes av en brutal styrke». I tillegg til at chilipulveret bør oppbevares utilgjengelig for barn.
Lars Holden
Lars Holden (født 1959) er en norsk matematiker som tidligere var adm. dir. ved Norsk Regnesentral. Han har vært ansatt ved Norsk Regnesentral siden 1984, forskningssjef i perioden 1990-2001, adm. dir. i perioden 2001-2022 og forskningsdirektør fra 2022. Han er bror av Helge Holden og Steinar Holden og far til Nina Holden, Hilde Holden og Sissel Holden.
Bergvik kjøpesenter
Bergvik kjøpesenter er et kjøpesenter i Karlstad, Sverige. Bergvik ble grunnlagt 22. oktober 2003 og ble åpnet av Carl Philip av Sverige, men butikker fantes der før 1982. Senteret har 65 butikker. Kjøpesentret hadde en omsetning på 2,2 milliarder kroner i 2007 og 8 millioner gjester. Senteret har rundt 2300 gratis parkeringsplasser.
Lars Holden
Holden har vært med å etablere to selskaper innen oljebransjen, Technical Software Consultants a.s. som ble kjøpt opp av Schlumberger og Odin Reservoir Software & Services som etter flere fusjoner er en del av Roxar. Han har og har hatt en rekke styreverv bl.a. som styreleder i Forskning.no i perioden 2010-2015 og i Forskningsinstituttenes fellesarena i perioden 2009-2023. Han er en av initiativtagerne til Historisk befolkningsregister.
Sri Lanka under Sommer-OL 1980
Sri Lanka under Sommer-OL 1980. Fire mannlige sportsutøvere fra Sri Lanka deltok i friidrett under Sommer-OL 1980 i Moskva. De vant ikke noen medaljer.
Asiamesterskapet i friidrett 1981
Asiamesterskapet i friidrett 1981 var det fjerde Asiamesterkapet i friidrett, det ble arrangert i Tokyo i Japan. Det var 22 øvelser for menn og 16 for damer. Japan ble beste nasjon med atten gullmedaljer foran Kina med elleve.
Wang Zheng (mandarin)
Wang Zheng (født 1571 i Jingyang i Shaanxi i Kina, død 1644) var en kinesisk stormandarin som konverterte til katolisismen (dåpsnavn: Philippus) og ble en av de mest fremtredende og innflytelsesrike kristne i Kina mot slutten av Ming-dynastiet.
Liv og virke
Wang Zheng samarbeidet med de utenlandske jesuittmisjonærene blant annet for at de skulle få utformet og utgitt sine verker på høyverdig språk, og forberedte og organiserte deres ankomst og misjonsarbeid i hans hjemprovins Shaanxi. Han var også aktivt engasjert i karitative organisasjoner (fangshenghui); blant annet grunnla han i Xi'an Den karitative forening ca. 1634 som han i skriftet Renhui yue gav grundige og detaljerte anvisninger ut fra kristen lære og dyd.
Hans personlige religiøse forfatterskap er betydningsfullt. Han var også en oppfinner som utviklet eller tilpasset maskineri særlig til nytte for landbruket. Nevnes kan en møllemaskin (zixingmo) og en selvdrevet vogn (zixingche). Som han fremholdt om den selvdrevne møllemaskinen: Selv kvinner og barn kunne håndtere dem. Hans nyttige tekniske oppfinnelser ble faktisk med på å øke interessen for kristendommen.
I 1623 ble han prefekturaldommer (tuiguan) i Guangping i provinsen Nanzhili. Han måtte frasi seg embedet etter kort tid fordi hans stemor døde og han måtte reise hjem. Så ble han i 1627 prefekturaldommer i Yangzhou i Nanzhili, men så døde hans far året etter og han sluttet igjen. I 1631 ble han assisterende oppsynskommisjonær (ancha qianshi) i provinsen Shandong med ansvar for Liaohaihærenes krets, men trakk seg tilbake et år etter fordi han ikke hadde maktet å forhindre oppstand.
Wang Zheng er også kjent som en av de kristne mandariner som ikke helt klarte monogamiet. Først hadde han vært svært standhaftig. Selv om han ikke hadde noen sønn nektet han å ta seg noen konkubine. Men senere ombestemte han seg, og ble da prompte ekskommunisert fra den katolske kirke. Men flere år etter, i 1637, angret han seg og lovde å anbringe sin konkubine i et separat kammer, i håp om å kunne bli tilgitt av Gud og Himmelen, som han skrev. Det førte til at han ble gjenopptatt i det kirkelige fellesskap.
Da Li Zichengs styrker nærmet seg nektet han å ta til seg mat, og etter syv dager døde han.
Verker
Dessuten viktige forord eller etterord, som f.eks.
Peberholm
Peberholm er en kunstig øy i Danmark, anlagt syd for Saltholm i Øresund. Peberholm ble anlagt til bruk for Øresundsforbindelsen mellom Amager og Skåne idet øyen skulle danne forbindelse mellom tunnelen under Drogdenrennen i vest og Øresundsbroen i øst.
Øyen er ca. 4 km. lang og ca. 3 km² stor og er bygget av løsmasser gravet opp fra bunnen av Øresund i forbindelse med anleggsdriften. Totalt gikk det med 1,6 millioner tonn stein og 6 millioner kubikkmeter sand og havbunnsmasse til byggingen av øyen.
Jernbanen mellom København og Malmö går over øyen, og det er det anlagt en jernbanestasjon som gjør det mulig å pense togene over fra det ene sporet til det andre. Det er også korte plattformer for bruk ved evakuering av tog som ikke kan kjøre videre. Tog stanser normalt ikke. Motorveien E20 går over øya og det er en privat avkjørsel som normalt er stengt. Det er også en helipad for bruk ved trafikkulykker.
Navnet Peberholm er et resultat av en navnekonkurranse i avisen Politiken, og har naturligvis sammenheng med naboøyen Saltholm.
Natureksperiment
Anlegget av øyen er også en del av et natureksperiment. Det blir ikke sådd gress eller andre vekster på øyen, og det er meningen at planteveksten skal skje ved naturlig spredning av frø. Ytterligere håper man at kanskje meget gamle vekster skal kunne etablere seg, idet de kan ha overlevet i mange millioner år i mudderet på havbunnen. For et større mangfold av vekster, har man også anlagt noen bassenger og små, kunstige høyder. Øyen er således under stadig overvåkning av biologer.
Inntil juni 2006 er det registrert 440 plantearter på øyen, 14-16 ulike hekkende fuglearter, og en mengde insekter, deriblant flere sjeldne.
Selv om flere ulike treslag har spirt, vil det aldri kunne danne seg skog på øyen, da jordsmonnet er for tørt.
Habitat for giftig edderkopp
I juli 2005 ble det oppdaget en edderkopp med det latinske navn Tegenaria agrestis på øya. Arten forekommer i Mellom- og Syd-Europa. Den er ytterst sjelden i både Danmark og Sverige og ble første gang oppdaget i Norden i Jylland i 2003. I 2005 ble den oppdaget på to steder i Skåne i Sverige.
Edderkoppen anses som giftig for mennesker. I USA har dens bitt forvoldet vevskader og sår som er vanskelig å lege. I Europa er det ennå ikke blitt rapportert skader p.g.a. edderkoppens bitt.
Holmestrandgaten (Tønsberg)
Holmestrandgaten (1-11, 2-14) er en 360 meter lang gate i Tønsberg.
Gaten har fått navn etter Holmestrand.
Unfinished Business (Andy Bown)
Unfinished Business er et musikkalbum med Andy Bown, utgitt i 2011.
Engelvær naturreservat
Engelvær naturreservat er et naturreservat i Steigen. Det består av vel 100 indre øyer, tett utenfor kysten til Steigen. Øyene har stor bestand av fugler og forekomst av flere sjeldne arter, som for eksempel praktærfugl, laksand og alkekonge. Det er også store bestander av blant annet gråmåke, svartbak, fiskemåke, terner, tjeld, ærfugl.
Ubuntu (operativsystem)
Ubuntu er et fritt og åpent operativsystem og en linuxdistribusjon som blir utviklet på Isle of Man. Distribusjonen er basert på Debian, men har et større fokus på brukervennlighet, jevnlige utgivelser, og kjapp og enkel installasjon. Ubuntu er hovedsakelig beregnet på skrivebordsdatamaskiner, og prosjektets målsetning er å tilby et oppdatert, men stabilt operativsystem for gjennomsnittsbrukeren. Linuxdistribusjonen blir finansiert av det private foretaket Canonical Ltd, som eies av sørafrikaneren Mark Shuttleworth. Navnet Ubuntu kommer fra den afrikanske bantuideologien ubuntu som grovt sett kan forklares som «menneskelighet overfor andre», selv om andre betydninger er blitt foreslått.
Rhodesia
Rhodesia (fra 1970 Republikken Rhodesia) var en ikke-anerkjent stat som eksisterte mellom 1965 og 1979 etter den ensidige uavhengighetserklæringen 11. november 1965. Regjeringen hadde sitt sete i den tidligere kolonihovedstaden Salisbury, og landets territorium var det samme som den tidligere kolonien Sør-Rhodesias. Landet hadde sitt navn etter Cecil Rhodes, hvis British South Africa Company ervervet landet i det 19. århundre. I dag kalles territoriet for Zimbabwe. Rhodesia grenset i sør til Sør-Afrika, til Botswana (etter 1966) i sørvest, til Zambia i nordvest og til Mosambik (som var en portugisisk koloni fram til 1975) i øst. Staten ble i all hovedsak ledet av en hvit minoritet fram til 1979, først som en selvstyrt koloni, etter den ensidige selvstendighetserklæringen som en dominion og til sist som en republikk.
Bhatoora
Bhatoora (hindi: भटूरा bhaṭūrā) er et mykt og luftig stekt brød fra det indiske kjøkken, og spises gjerne sammen med en karri av kikerter (chole), hvorved den blir til den klassiske punjabi matretten chole bhature.
Ubuntu (operativsystem)
GNOME var i begynnelsen standard skrivebordsmiljø. I versjon 11.04 «Natty Narwhal» ble Unity valgt som standard grafisk brukergrensesnitt. Unity er et grafisk skall for GNOME, som debuterte i Ubuntu Netbook Edition 10.10 den 10. oktober 2010. Det er ikke et eget skrivebordsmiljø, men en samling programmer som tar i bruk GNOME på en annen måte. De som foretrekker ordinær GNOME, blir henvist til å velge Ubuntu GNOME. I versjon 17.10 gikk Canonical Ltd tilbake til GNOME som standard, og Ubuntu GNOME opphørte å være en separat distribusjon.
Rhodesia
Gjennom hele landets historie fortsatte britene å henvise til Rhodesia som Sør-Rhodesia, en av deres kolonier. Derfor, da Zimbabwe Rhodesia vendte tilbake til sin kolonistatus fra desember 1979 fram til valget i april 1980, refererte britene fortsatt til landet som Sør-Rhodesia ettersom den gamle ordningen etter deres syn aldri hadde opphørt. Sør-Rhodesia mottok full internasjonal anerkjennelse i april 1980 da landet ble det uavhengige Zimbabwe.
Ubuntu (operativsystem)
Kubuntu, Cubuntu, Xubuntu, Lubuntu, Ubuntu MATE og Ubuntu Budgie er offisielle utgaver som benytter henholdsvis skrivebordsmiljøene KDE, Cinnamon, Xfce, LXDE, MATE og Budgie. Det finnes også en utgave for tjenere (Ubuntu-Server) som er uten skrivebordsmiljø, og som forutsetter at brukeren er fortrolig med kommandolinjen i Linux. Avarten Edubuntu er «laget for skolemiljø, men burde være like egnet for barn i hjemmet».
Rhodesia
Historie
Britene hadde det standpunkt at Rhodesia ikke kunne få uavhengighet før flertallsstyre hadde blitt innført i landet (den såkalte NIBMAR-politikken, No Independence Before Majority African Rule). Minoriteten av europeisk herkomst motsatte seg dette, og det regjerende partiet Rhodesian Front, ledet av Ian Smith, gikk i forhandlinger med britene. Disse brøt sammen i 1965.
Ubuntu (operativsystem)
I tillegg blir flere varianter utviklet av Ubuntus brukernettverk, uten at de blir kommersielt støttet av Canonical Ltd. Eksempler er Ubuntu Touch for smarttelefoner og nettbrett, Ubuntu Studio, som er beregnet for videoredigering, Ubuntu Christian Edition, som er tilpasset kristne og som inneholder programvare for studium av Bibelen, og Ubuntu Kylin, som er en kinesisk versjon av Ubuntu. Den tidligere distribusjonen Mythbuntu var basert på HTPC (for hjemmekinoer). Ubuntu er opphavet til en «familie» av aktive og tidligere Linuxdistribusjoner. Linux Mint, Zorin OS og elementary OS er blant de mest kjente.
Rhodesia
Historie
Smiths regjering erklærte så landet som uavhengig den 11. november 1965 gjennom Rhodesias unilaterale uavhengighetserklæring (Unilateral Declaration of Independence - UDI). Dette fant sted presist kl. 11 GMT, det tidspunkt som den første verdenskrig hadde tatt slutt på 47 år tidligere. Smith underrettet så Harold Wilson om beslutningen i et telegram som understreket Rhodesias bidrag til Storbritannia under verdenskrigene, og om slektskapet mellom landene. Den britiske høykommissæren John Baines Johnston ryddet så sitt kontor og forlot Rhodesia.
Ubuntu (operativsystem)
Den første versjonen ble lansert 20. oktober 2004. Tre versjoner har langtidsstøtte: Ubuntu 16.04 «Xenial Xerus» (støttes frem til april 2021), Ubuntu 18.04 «Bionic Beaver» (støttes frem til april 2023) og Ubuntu 20.04 «Focal Fossa» (støttes frem til april 2025).
Rhodesia
Historie
Det internasjonale samfunn fordømte Rhodesia. FNs sikkerhetsråd autoriserte bruk av sanksjoner, som varte fra 1965 og helt til 1979 (se FNs sikkerhetsråds resolusjon 216 og FNs sikkerhetsråds resolusjon 217). Disse forbød handel og valutatransaksjoner med landet. Ikke alle land fulgte dette. Sør-Afrika, Portugal, Israel, Iran og noen arabiske nasjoner bisto Rhodesia på ulike vis. For USAs del tillot lovgivningen import av viktige varer. Rhodesia unngikk slik en del av sanksjonene, men investeringene i landet sank betraktelig.
Ubuntu (operativsystem)
Historie
20. oktober 2004 ble den første versjonen av Ubuntu utgitt, opprinnelig som en midlertidig avstikker fra Debian GNU/Linux. Dette ble gjort slik at en ny versjon av Ubuntu kunne slippes hver sjette måned, hva som resulterer i hyppigere fullstendige oppdateringer enn med Debian. Ubuntu-utgivelser inkluderer alltid den aller siste utgivelsen av GNOME, og planlegges å slippes omtrent én måned etter GNOME. I motsetning til tidligere generelle avstikkere av Debian, slik som MEPIS, Xandros, Linspire, Progeny og Libranet, som baserte seg på lukket kildekode i tillegg til den frie Debian-basen, har Ubuntu holdt seg nærmere Debian sin filosofi og benytter fri programvare for det aller meste.
Rhodesia
Historie
Den rhodesiske regjeringen kjempet for å motta internasjonal anerkjennelse og få løftet sanksjonene. I 1970 erklærte USA at det ikke under noen omstendighet ville anerkjenne Rhodesia.
Ubuntu (operativsystem)
Historie
Ubuntu-pakker har tradisjonelt vært basert på pakker fra Debian unstable. Begge distribusjonene bruker Debians dpkg pakkeformat og APT/Synaptic for å håndtere installasjonen av pakker. Ubuntu har bidratt alle endringer direkte og umiddelbart tilbake til Debian, istedenfor å bare annonsere dem når de slippes, selv om Debian og Ubuntu ikke nødvendigvis er binært kompatible med hverandre. Mange Ubuntu-utviklere vedlikeholder også nøkkelpakker i Debian. Allikevel har Ian Murdock, grunnleggeren av Debian, kritisert Ubuntu for inkompatibilitet mellom de to systemenes pakker, og sagt at Ubuntu har kommet for langt unna Debian Sarge for å fortsatt være kompatibel.
Rhodesia
Historie
I de første årene forsøkte landet å opprettholde sin lojalitet til dronning Elisabeth II av Storbritannia som dronning av Rhodesia (en tittel som hun aldri samtykket til), men ikke til hennes representant Humphrey Gibbs, hvis plikter ble utført av en representant Clifford Dupont. Den 2. mars 1970 brøt Rhodesias regjering formelt båndene til den britiske kronen ved å erklære landet en republikk med Dupont som President. Dupont, en advokat fra London, hadde immigrert til Rhodesia i 1953.
Ekeberg Sendeplateklubb
Ekeberg Sendeplateklubb (etablert 1998) er et idrettsklubb som driver med frisbeesport, i hovedsak frisbeegolf. Klubbens aktiviteter foregår på frisbeegolfbanen på Ekeberg i Oslo. Ekeberg Sendeplateklubb er organisert under Norges Frisbeeforbund, som siden 2009 er blitt en seksjon av Norges Amerikanske Idretters Forbund.
Ubuntu (operativsystem)
Ubuntustiftelsen
Ubuntustiftelsen ble opprettet av Mark Shuttleworth 8. juli 2005 med en grunnfinansiering på 10 millioner USD. Stiftelsens formål er å sikre fremtidig kundestøtte og utvikling for alle framtidige versjoner av Ubuntu.
Rhodesia
Følger av Rhodesias unilaterale uavhengighetserklæring
Kritikere har ofte framstilt uavhengighetserklæring som forsøk på å bevare den hvite elitens privilegier. Året etter 40-årsjubileet for uavgengighetserklæringen i 2005 arrangerte The British Academy en konferanse om hendelsen ('UDI: 40 Years On') ved London School of Economics. Sluttrapporten fra konferansen beskrev Rhodesias Unilateral Declaration of Independence som et ledd i et større, internasjonalt bilde og ikke bare utløst av interne rhodesiske hendelser. Konferansen beskrev uavhengighetserklæringen som både et resultat av rasekonflikter og av den kalde krigen.
Ubuntu (operativsystem)
Ubuntustiftelsen
Et annet formål med stiftelsen er å opprette et juridisk «kjøretøy» som representerer brukernettverkets struktur i prosjektet. Hensikten er å skille Canonical sitt bidrag fra det filantropiske ikke-kommersielle brukerbidraget som gis Ubuntu av brukernettverket.
Rhodesia
Følger av Rhodesias unilaterale uavhengighetserklæring
Ian Smith har selv argumentert for å forstå Rhodesias unilaterale uavhengighetserklæring som et forsøk på å integrere en befolkning over tid i en moderne statsdannelse. Uansett hvilke begrunnelser som i virkeligheten lå til grunn, maktet Rhodesia i stor grad ved sin unilaterale uavhengighetserklæring å unngå mange av de problemene som andre nylig selvstendige nasjoner kom opp i.
Ubuntu (operativsystem)
Ubuntustiftelsen
Et av hovedmålene til Ubuntustiftelsen er å sørge for at en høykvalitets distribusjon for fri og åpen programvare alltid vil være tilgjengelig gratis, over hele verden.
Rhodesia
Følger av Rhodesias unilaterale uavhengighetserklæring
Tobakk sto for mer enn halvparten av Rhodesias inntekter i fremmed valuta under hele denne perioden, og varene ble smuglet ut av landet, merket som sørafrikanske eller portugisiske produkter. Likevel led industrien sterkt under paria-statusen landet hadde. Volumet i tobakkshandel sank fra 150 millioner kg. (US$75m) i 1964 til ca. 60 millioner kg. (US$30m) per år. En følge av dette var at tobakksfarmer heller ble brukt til dyrking av mais for hjemlig konsum. Likevel var Rhodesia helt opp til midten på 1970-tallet et forholdsvis rikt land, og handelsblokaden tvang ikke regimet i kne eller til å foreta innrømmelser. I 1971 ble det inngått en avtale mellom britene og den rhodesiske regjeringen om å anerkjenne landets uavhengighet og utsette flertallsstyret til en gang i framtiden. Men da det ble klart at dette var uakseptabelt for det sorte flertallet, falt avtalen sammen.
Ubuntu (operativsystem)
Canonical
Den økende populariteten til Ubuntu har skapt en økt etterspørsel etter Canonicals kommersielle kundestøttetjenester. Det har ført til at stiftelsens midler fortsatt står urørt i tilfelle Canonical skulle bli nødt til å trekke seg ut av prosjektet en gang i fremtiden. Mark Shuttleworth beskriver stiftelsen som krisemidler i tilfellet Canonicals involvering må stoppe.
Ekeberg Sendeplateklubb
Trude Simensen ble klubbens første Norgesmester da hun vant kvinneklassen i NM i 2007.
Blaengarw
thumb|Blaengarw Blaengarw er landsby i grevskapsdistriktet Bridgend i det sørlige Wales. Landsbyen ligger øverst oppe i Garw Valley, om lag 15 km nord for byen Bridgend.
Ekeberg Sendeplateklubb
Klubben er medarrangør av turneringen Maigolfen, en av Europas eldste frisbeegolfturneringer, vanligvis med status som Norgescup, og parturneringen Ekeberg Triple Challenge.
Rhodesia
Starten på bush-krigen
En vedvarende militær kampanje fra ZANLA, den militære delen av Zimbabwe African National Union (ZANU), og ZIPRA, den militære delen av Zimbabwe African People's Union (ZAPU), mot den rhodesiske regjeringen fulgte uavhengighetserklæringen. Dette ble kjent som «bush-krigen» blant de hvite rhodeserne og som Den andre Chimurenga blant geriljaen. Denne krigens begynnelse regnes gjerne til 1972 med angrep på farmer som var eid av hvite, selv om geriljaen også var en trussel mot Rhodesia på deler av 1960-tallet.
Ubuntu (operativsystem)
Canonical
Den 1. mai 2007 annonserte Dell at de ville selge skrivebordsmaskiner og bærbare med Ubuntu forhåndsinstallert. Den 24. mai 2007 gikk disse maskinene ut for salg. De sa også at kunder kunne kjøpe kundestøtte for Ubuntu fra Canonical via Dell, noe som er ventet å øke etterspørselen ytterligere etter Canonicals kommersielle tjenester, og utsette et eventuelt behov for å ta i bruk stiftelsens finansielle midler.
Rhodesia
Starten på bush-krigen
Etter at Robert Mugabe hadde fått avslag på sine henvendelser til Storbritannia og USA for assistanse, søkte han støtte hos Kina og land i Østblokken. Joshua Nkomo, fra sin stilling i Zambia og med støtte fra Sovjetunionen, ledet ZAPU. ZANU og ZAPU dannet sammen 'den Patriotiske Front'. Generelt sett fulgte tilslutningen til partiene stammenes skillelinjer og regional tilhørighet.
Etter at Mosambik ble uavhengig i 1974-75, ble det klart at Smiths regime i Rhodesia ikke ville kunne overleve i lang tid. Selv apartheid-regimet i Sør-Afrika, hvor forholdstallet mellom sorte og hvite var 22:1, anså regimet som umulig å opprettholde. I 1978 fantes det 270,000 rhodesere av europeisk herkomst og mer enn 6 millioner afrikanere. Internasjonale foretak begynte etter hvert å trekke tilbake sin støtte til regimet. Derimot fikk gerilja-bevegelsen mer og mer både politisk og militær støtte fra ulike hold. Samtidig hadde geriljaen betydelig framgang militært etter 1975.
Krigen ble etter hvert ført med stor brutalitet fra alle parter. Regjeringen kom etter hvert opp i store vansker med å finansiere sin motstand mot geriljaen. Fra 1977 av falt det også forholdsvis mange hvite soldater i kampene. En del fremmede soldater, blant annet fra USA og Australia, ble også rekruttert til denne kampen. I krigens sluttfase ble det brukt biologiske våpen fra den rhodesiske regjeringen mot geriljaen, noe som framkom på 1990-tallet.
Ubuntu (operativsystem)
Vindussystem
I likhet med de fleste Linuxdistribusjoner, andre Unix-lignende operativsystemer og de fleste avarter av UNIX, benyttet Ubuntu i utgangspunktet vindussystemet X som vindussystem. Av juridiske årsaker (patentlovgivning og immaterialrett) benyttet mange andre distribusjoner i begynnelsen XFree86, som var en fri implementasjon av vindussystemet X. Dette var for eksempel tilfelle med Fedora Core 1 «Yarrow», de første versjonene av SUSE Linux, Slackware før versjon 10.0 og versjonene av Debian som gikk forut for Debian 3.1 «Sarge».
I februar 2004 ble ansvaret for vindussystemet X overført fra Open Group til X.Org Foundation, og samtidig ble det også fri programvare under en ny lisens. Den første versjonen av Ubuntu, Ubuntu 4.10 «Warty Warthog», ble lansert 20. oktober 2004 og kunne derfor benytte vindussystemet X fra starten av.
Rhodesia
Slutten på bush-krigen
Etterhvert ble tapt støtte samt økonomisk byrde som følge av sanksjonene vanskelig å bære for regimet. Det samme var den manglende internasjonale anerkjennelsen av Rhodesia. Ian Smith mente i sin biografi at Sør-Afrika ofret Rhodesia for å ivareta sine egne interesser i stedet for å stå oppreist i den felles kampen Akutt var mangelen på bensin og våpen. Fra 1976 deltok Sør-Afrika sammen med USA i forhandlinger om hvordan situasjonen kunne løses. Etter initiativ fra Henry Kissinger aksepterte Ian Smith i september 1976 prinsippet om sort flertallstyre i Rhodesia innen 2 år. Dette var likevel ikke tilstrekkelig for å få til en løsning på konflikten. Mot slutten av 1970-tallet hadde Rhodesia ca. 25 000 regulære tropper og politi De hadde noen stridsvogner samt et luftforsvar med jagerfly og helikoptre. Uansett var det geriljaen som hadde initiativet og som bedret sin militære posisjon gradvis. Videre, døden til journalisten Lord Richard Cecil, med sine Thames TV-sendinger fra 'Frontline Rhodesia', var et hardt slag for den herskende eliten. Disse reportasjene var ofte en kontrast til den offisielle linjen med overlegene profesjonelle regjeringstyrker mot inkompetente opprørere. Nedskytingen den 3. september 1978 av det sivile passasjerflyet Hunyani av geriljaen, med den etterfølgende massakre av overlevende passasjerer, er ofte pekt på som den hendelsen som knakk den rhodesiske viljen til å kjempe. Det samme var tilfelle med en annen nedskyting av et sivilt passasjerfly i 1979 Etter sabotasjeaksjoner mot oljeforrådene i 1979, ble det vanskelig for regimet å opprettholde stridsevnen til sine militære styrker
Ubuntu (operativsystem)
Vindussystem
Linuxkjernen og frie derivater av Berkeley Software Distribution (BSD) har i årenes løp overtatt mange av funksjonene som tidligere måtte utført av vindussystemet X. Dette gjelder minnehåndtering, prioritering av kommandoer og modus-setting. Andre funksjoner er overtatt av programvarebiblioteker for skrifttyper og 2D-grafikk. Det ble etter hvert behov for et alternativ til vindussystemet X, som manglet disse funksjonene og som i stedet lot operativsystemkjernen utføre dem direkte. Mange skrivebordsmiljøer ble opprinnelig laget for å bruke vindussystemet X som en mellomliggende prosess utenfor operativsystemkjernen. Ved at disse kommuniserer mer direkte med operativsystemkjernen, blir håndteringen av grafikk både enklere og raskere.
Rhodesia
Tilbake til britisk kolonistyre
Den militære situasjonen ble prekær av flere grunner: Den rhodesiske hæren fortsatte med sin kamp og raid mot geriljaen, og påførte dem store tap. I april 1979 utførte spesialstyrker et raid på Joshua Nkomos bolig i Lusaka (Zambia) for å ta livet av ham. Nkomo og hans familie forlot boligen før dette, og. kom seg unna. I 1978-79 besto hæren av ca. 70% sorte; det fantes også innen 1979 ca. 30 sorte høyere offiserer der. Soldatene var lojale, men i valget i 1980 stemte de overveldende for Robert Mugabe.
Ubuntu (operativsystem)
Vindussystem
I februar 2012 oppstod det frie og åpne vindussystemet Wayland som en etterfølger til vindussystemet X. Wayland er både et raskere og enklere vindussystem og ble snart tatt i bruk av FreeBSD, DragonFly BSD og av ledende Linuxdistribusjoner som Slackware, Debian, Gentoo, openSUSE og Fedora. Wayland er implementert i programmeringsspråket C. Canonical Ltd., som utvikler Ubuntu, tok på sin side tok i bruk sin egenutviklede, konkurrerende vindustjener Mir, som var utviklet i C++. Denne debuterte i Ubuntu 13.10 «Saucy Salamander» den 17. oktober 2013.
Rhodesia
Tilbake til britisk kolonistyre
Men biskop Muzorewas regjering ble heller ikke anerkjent av det internasjonale fellesskap. Bush-krigen fortsatte, og de ekskluderte partiene bestred gyldigheten av den avtalen som var inngått. Den britiske regjeringen, ledet av Margaret Thatcher), kalte alle parter inn til en konferanse i London sent i 1979. Etter tre måneders forhandlinger ble det klart at endelig ingen avtale kunne inngås på grunn av uenigheter rundt landreformer. Men Lancaster House-avtalen gjorde slutt på den ensidige uavhengighetserklæringen, og Rhodesia gikk tilbake til å være en britisk koloni ('The British Dependency of Southern Rhodesia').
Dette ledet til et allment valg tidlig i 1980 under internasjonalt oppsyn. Robert Mugabe vant valget, men resultatet var omstridt som følge av terror mot meningsmotstandere. Britene godkjente valget. Mugabes støtte kom fra shona-stammen. De væpnede styrker i Rhodesia vurderte i denne perioder å gjennomføre et kupp ("Operation Quartz") for å forhindre en maktovertagelse, men dette inntraff ikke.
Uavhengighet
Mugabe og hans nasjonalister var mindre bekymret for et kupp enn for en masseutvandring av den hvite befolkningen, noe som hadde vært et stort problem i Mosambik 5 år tidligere. Uansett forsvant en del av befolkningen rett etter maktovertagelsen til Sør-Afrika. Etter et møte med Robert Mugabe forsikret Ian Smith den hvite befolkningen om deres framtid i landet. Mugabe lovet at han også ville ivareta de hvites rettigheter i landet. Den 18. april 1980 ble landet uavhengig som Republikken Zimbabwe, og dets hovedstad Salisbury, fikk navnet Harare to år senere.
Ubuntu (operativsystem)
GNOME og Unity
Et annet særpreg som mange brukere vil forbinde med Ubuntu, er det grafiske brukergrensesnittet Unity. Unity er ikke et skrivebordsmiljø, men en vindusbehandler og et grafisk skall for GNOME. Det er en samling programmer som bruker GNOME på en annen måte enn vanlig. Unity debuterte i Ubuntu Netbook Edition 10.10 den 10. oktober 2010, og ble standard i Ubuntu 11.04 «Natty Narwhal» som ble lansert 28. april 2011.
Rhodesia
Politikk
Selv om Sør-Rhodesia aldri oppnådde full status som dominion, så anså de hvite fra Sør-Rhodesia det som om de hadde oppnådd et ansvarlig selvstyre i 1923. Dets valgsystem og utdannelsesinstitusjoner var velutviklede. Over flere år ble det gjennomført valgordninger som pekte på dette. For eksempel ble følgende betingelse satt for valget på lovgivende forsamling i 1899:
Ubuntu (operativsystem)
GNOME og Unity
GNOME har hele tiden vært standard skrivebordsmiljø. De som foretrakk ordinær GNOME, ble henvist til å velge Ubuntu GNOME. Første versjon av denne ble lansert 18. oktober 2012.